10. ΑΠΟΦΑΣΙΣ ΥΠΟΥΡΓΩΝ ΔΗΜΟΣΙΩΝ ΕΡΓΩΝ ΚΑΙ ΟΙΚΟΝΟΜΙΚΩΝ Αριθ. 222320 της 28 Ιουλ./19 Αυγ. 1952 Περί αναθέσεως αρμοδιοτήτων του Οργανισμού Αποχετεύσεως Πρωτευούσης εις την Εταιρείαν Υδραυλικών και Εξυγιαντικών Έργων. Επειδή η σύστασις της υπό του άρθρ. 7 παραγρ. 3 του Ν. 1475 «περί συστάσεως Οργανισμού Αποχετεύσεως Πρωτευούσης» προβλεπομένης ειδικής υπηρεσίας συντηρήσεως και εκμεταλλεύσεως θα βραδύνη εισέτι λόγω μη διαθέσεως οικονομικών μέσων προς οργάνωσιν της υπηρεσίας ταύτης, η δε έναρξις της εκμεταλλεύσεως του ετοίμου προς λειτουργίαν δικτύου υπονόμων δεν δύναται να αναβάλλεται περαιτέρω επί βλάβη των συμφερόντων του Ο.Α.Π. εκ της διατηρήσεως εν αχρηστία του ετοίμου καθ’ όλα δικτύου, έχοντες υπ’ όψιν το αυτό ως άνω άρθρον του Ν. 1475 και κατόπιν της υποβληθείσης σχετικής γνώμης της Διοικούσης Επιτροπής διατυπωθείσης εις τα υπ’ αριθ. 16ον και 17ον πρακτικά Συνεδριάσεως αυτής, αναθέτομεν προσωρινώς και μέχρι συστάσεως της ειδικής υπηρεσίας συντηρήσεως και εκμεταλλεύσεως τας σχετικάς αρμοδιότητας αυτής εις την Ελλην. Εταιρείαν Υδραυλικών και Εξυγιαντικών Έργων υπό τους ακολούθους όρους: 1)Η εκμετάλλευσις του δικτύου, ήτοι η οργάνωσις και διεξαγωγή της αναγκαιούσης υπηρεσίας εκμεταλλεύσεως μεθ’ όλων των εκ του ισχύοντος κανονισμού λειτουργίας του δικτύου υποχρεώσεων της υπηρεσίας ταύτης «υπηρεσίας υπονόμων» καλουμένης θα ασκήται επί τη καταβολή πάσης δαπάνης δια την εκτέλεσιν της υπηρεσίας ταύτης συμπεριλαμβανομένων των δαπανών ενοικίου, γραφικής ύλης, φωτισμού, θερμάνσεως, εντύπων και εν γένει δαπανών γραφείου μεταφορικών μέσων και μισθών ημερομισθίων του απασχολουμένου προσωπικού. Ειδικώτερον προκειμένου περί προσωπικού η εντολοδόχος θέλει χρησιμοποιεί δια την εκτέλεσιν της εντολής της προσωπικόν υπαγόμενον είτε εις την αξίαν των εκτελουμένων συμφώνως προς τας σχετικάς συμβάσεις έργων, είτε εις τα γενικά αυτής έξοδα, των σχετικών μισθών και ημερομισθίων βαρυνόντων εν πάση περιπτώσει τας προς εκτέλεσιν της εντολής της δαπάνας, της εντολοδόχου ήτις  αποζημιούται κατά τας διατάξεις της παρούσης. Η χρησιμοποίησις του ως άνω προσωπικού γίνεται υπό της εντολοδόχου προτάσει αυτής και εγκρίσει της Υπηρεσίας Ελέγχου Κατασκευής Υπονόμων. Η καταβολή των ως άνω δαπανών εις την εντολοδόχον γίνεται χρεώσει του λογαριασμού αξίας έργων των εκτελουμένων συμφώνως προς τας σχετικάς συμβάσεις τας κυρωθείσας δια των Α.Ν. της 22/23 Ιαν. 1936 και 2159/1939 και κατά την εν ταις συμβάσεσι ταύταις προβλεπομένην διαδικασίαν εγκρίσεως των ειρημένων δαπανών κλπ. Αι δια την εκμετάλλευσιν του δικτύου ως άνω δαπάναι χρεούνται εις το άνευ ποσοστού δια γενικά έξοδα και όφελος κονδύλιον αξίας έργων και άνευ αμοιβής τινός επί των εισπράξεων συμφώνως προς την ρητήν δήλωσιν της Εταιρείας Υδραυλικών και Εξυγιαντικών Έργων. Πάσαι αι εισπράξεις της εντολοδόχου εκ της εκτελέσεως της εις αυτήν δια της παρούσης ανατιθεμένης εντολής κατατίθενται εις ιδιαίτερον επ’ ονόματι του Ο.Α.Π. τραπεζιτικόν λογαριασμόν. Εις το τέλος εκάστου μηνός ο Ο.Α.Π. υποχρεούται όπως μεταφέρη εκ του λογ/σμού τούτου εις τον παρά τη Τραπέζη λογ/σμόν αξίας έργων τα εξ αυτού αναληφθέντα προς κάλυψιν των δαπανών της εντολοδόχου ποσά. 2)Παν έργον (συντήρησις και επισκευαί παλαιών αγωγών, ιδιωτικαί διακλαδώσεις κλπ.) αναγκαίον δια την απρόσκοπτον εκμετάλλευσιν, εκτελείται υπό της Αναδόχου Εταιρείας κατά τους όρους των μεταξύ του Δημοσίου και ταύτης Συμβάσεων (Αντί των σελ. 609-619)Σελ. 609-619(α) 104-20 Υπόνομοι Πρωτεύουσας 23.Η.α.9-10 